ANTIKORUPCINIŲ VERSLO INICIATYVŲ 2014 ATRANKOS
PRAKTINIS VADOVAS
1.
Jungtinių Tautų iniciatyva gruodžio 9 d. paskelbta Tarptautine antikorupcijos diena. Ši diena
skirta atkreipti visuomenės dėmesį į korupcijos problemą ir paskatinti užkirsti jai kelią. Siekdama
ugdyti visuomenės sąmoningumą ir nepakantumą korupcijai Lietuvoje, užtikrinti visuotinį aktyvų
dalyvavimą korupcijos prevencijoje, skatinti bei įvertinti efektyvias antikorupcines iniciatyvas.

2.
Ūkio ministerija organizuoja Antikorupcinių verslo iniciatyvų atranką. Atrinktos
sėkmingiausios iniciatyvos bus apdovanotos Tarptautinės antikorupcijos dienos minėjime.

3.
Antikorupcinių verslo iniciatyvų atrankos tikslas - paskatinti asmenis ir įmones ar
organizacijas, aktyviai ir veiksmingai veikiančias korupcijos prevencijos verslo srityje, viešinti
informaciją apie jų 2014 metais vykdytas ar vykdomas antikorupcines verslo iniciatyvas, tokiu būdu
skatinant aktyvesnį visuomenės dalyvavimą antikorupcinėje veikloje.

4.
Antikorupcinėms verslo iniciatyvoms priskiriami antikorupciniai projektai, renginiai, tyrimai,
straipsniai bei kitos 2014 metais įgyvendintos ar įgyvendinamos priemonės verslo srityje.
Antikorupcine verslo iniciatyva nelaikomas pavestų korupcijos prevencijos funkcijų vykdymas
(pvz., antikorupcinių planų sudarymas, jų įgyvendinimas ir pan.), jei tai nėra susiję su išskirtiniu
veiksmingumu, novatoriškumu ir pan.

5.
Atrankoje gali dalyvauti juridiniai ir fiziniai asmenys, atitinkantys nepriekaištingos
reputacijos nuostatas, numatytas Lietuvos Respublikos valstybės tarnybos įstatymo 3 straipsnyje,
bei pateikę užpildytą antikorupcinių verslo iniciatyvų paraišką (toliau - Paraiška). Paraiškas taip pat
gali teikti centrinės, regioninės ir vietos valdžios įstaigos, vykdančios viešojo ir privataus sektorių
partnerystės iniciatyvas, kurių tikslas - korupcijos versle mažinimas.

6.
Antikorupcinių verslo iniciatyvų vertinimo kriterijai ir didžiausias galimas įvertinimas :

6.1. originalumas ir pagrįstumas (iki 40 balų);
6.2. rezultatai ir veiksmingumas (iki 40 balų);
6.3. galimybė iniciatyvą pritaikyti kitose organizacijose, sektoriuose ar regionuose (iki 20 balų).
7.
Užpildytas paraiškas pateikti iki 2014 m. lapkričio 14 d. elektroniniu paštu
raminta.krulikauskiene@ukmin.lt arba paštu, adresuojant Ramintai Krulikauskienei.

8. Atrankos nugalėtojai bus informuoti asmeniškai ir paskelbti viešai.

